CELEX: 31999D0595
Language: hu
Date: 1999-07-20 00:00:00
Title: A Bizottság határozata (1999. július 20.) a mezőgazdasági és vidékfejlesztési előcsatlakozási intézkedésekhez történő éves közösségi pénzügyi hozzájárulás indikatív felosztásáról (az értesítés a C(1999) 2431. számú dokumentummal történt)

Fontos jogi nyilatkozat

|

31999D0595

Hivatalos Lap L 226 , 27/08/1999 o. 0023 - 0025

		A Bizottság határozata(1999. július 20.)a mezőgazdasági és vidékfejlesztési előcsatlakozási intézkedésekhez történő éves közösségi pénzügyi hozzájárulás indikatív felosztásáról(az értesítés a C(1999) 2431. számú dokumentummal történt)(1999/595/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a csatlakozni szándékozó közép- és kelet-európai országok előcsatlakozási mezőgazdasági és vidékfejlesztési intézkedéseinek az előcsatlakozási időszakban történő közösségi támogatásáról szóló, 1999. június 21-i 1268/1999/EK tanácsi rendeletre [1] és különösen annak 11. cikkére,(1) mivel a 2000-2006. közötti időszak pénzügyi tervében, amelyet az Európai Tanács 1999. március 24–25-i berlini ülésén állapított meg, és amelyet a költségvetési fegyelemről és a költségvetési eljárás fejlesztéséről szóló, 1999. május 6-i intézményközi megállapodás is átvesz, rögzítésre került a három előcsatlakozási eszköz maximális összege; mivel az említett rendeletben szereplő összeg állandó, 1999-es árakon számolva évi 520 millió euró; mivel a közösség pénzügyi hozzájárulásai minden esetben a költségvetési hatóság által elfogadott előirányzatok nagyságától függenek;(2) mivel a Bizottságnak közölnie kell a felvételüket kérő államokkal a számukra rendelkezésre álló források mindenkori indikatív felosztásáról szóló döntését;(3) mivel az említett rendelet 7. cikkének (3) bekezdése előírja, hogy a pénzügyi juttatásnak a mezőgazdasági népességen, a mezőgazdasági hasznosítású terület nagyságán, a vásárlóerő-paritáson számolt egy főre jutó bruttó hazai terméken és a különleges területi helyzeten kell alapulnia;(4) mivel a felvételüket kérő államoknak el kell készíteniük, és be kell nyújtaniuk a Bizottsághoz az említett rendelet 4. cikkének (1) bekezdésében említett tervet; mivel a Bizottság által biztosított pénzügyi juttatás összegének ismerete előfeltétele a terv elkészítésének;(5) mivel meg kell jegyezni, hogy az előcsatlakozási mezőgazdasági eszköz alapján nyújtott közösségi támogatás odaítélésének feltétele, hogy a felvételét kérő állam teljesítse a Közösség és a kedvezményezett országok között létrejött pénzügyi jegyzőkönyvekben elfogadott pénzügyi rendelkezéseket,ELFOGADTA EZT A HATÁROZATOT:1. cikkAz 1268/1999/EK rendelet szerinti évenkénti közösségi pénzügyi hozzájárulás maximális összegének a kedvezményezett országok közötti indikatív felosztása e határozat mellékletének megfelelően kerül meghatározásra. Az összegek állandó, 1999-es árakon kerülnek kifejezésre.A felosztás a 2000-2006. közötti időszakra kerül megállapításra. Szükség esetén az 1268/1999/EK rendelet 15. cikkével összhangban felülvizsgálható.A hozzájárulások adott esetben a költségvetési hatóság által jóváhagyott előirányzatok alapján kiigazíthatók.2. cikkEnnek a határozatnak a tagállamok a címzettjei.Kelt Brüsszelben, 1999. július 20-án.a Bizottság részérőlFranz Fischlera Bizottság tagja[1] HL L 161., 1999.6.26., 87. o.--------------------------------------------------MELLÉKLETA közösségi pénzügyi hozzájárulás 1999-es árakon számított, euróban kifejezett évenkénti maximális összegének kedvezményezett országonkénti indikatív felosztásaKedvezményezett országok | Éves részesedés euróban (1999-as árakon) |Bulgária | 52124000 |Cseh Köztársaság | 22063000 |Észtország | 12137000 |Magyarország | 38054000 |Litvánia | 29829000 |Lettország | 21848000 |Lengyelország | 168683000 |Románia | 150636000 |Szlovénia | 6337000 |Szlovákia | 18289000 |Összesen | 520000000 |--------------------------------------------------